Бахъсэн псым телъ лъэмыжыр зэгъэпэщыжын яухри къызэIуахыжащ
Прохладнэ — Бахъсэн — Iуащхьэмахуэ автомобиль гъуэгум и 93-нэ километрым хуэзэу Бахъсэныпсым телъ лъэмыжыр къызыхуэтыншэу зэрагъэпэщыжащ.
IэщIагъэлIхэм лъэмыж лъакъуэхэр щIагъэбыдыкIащ, абыхэм ящыщ языныкъуэхэр зэрахъуэкIащ. Лъэсхэмрэ автомашинэхэмрэ шынагъуэншэу зекIуэн папщIэ лъэ- ныкъуитIым дэкIуэу гъущI хъару метри 100-м щIигъу щагъэуващ. Апхуэдэу псыр къыщиум деж лъэмыжыбгъухэр IуимылъэсыкIын папщIэ псы Iуфэм щыщу метр 60-м щIигъу бетон пкъыгъуэхэмкIэ къращIыкIащ. Лъэмыжым хиубыдэу лъэс зекIуапIэу метри 100-м щIигъу зэрагъэпэщащ.
ЦIыху куэдым я зыгъэпсэхупIэу щыт Iуащхьэмахуэ лъапэ къэралым и адрей щIыналъэхэм япызыщIэ гъуэгу закъуэр, километри 105-рэ зи кIыхьагъыр, щыIэ мардэхэм къриубыдэу зыхуей хуагъэзащ. Иджыпсту абы зы суткэм къриубыдэу автомобиль мини 5 хуэдиз щызэблокI.
